
Д О К Л А Д Н А   З А П И С К А
от
д-р Димитър Венков Стефанов
Кмет на Община Тутракан


ОТНОСНО: Предоставяне на безвъзмездно право на ползване върху имот частна общинска собственост, находящ се в с. Нова Черна, за предоставяне на здравни услуги.

 
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	
Община Тутракан изпълни 2 проектни предложения, финансирани от Национален план за възстановяване и устойчивост, процедура BG-RRP-12.014 - Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи ”, както следва:
1.Изграждане на амбулатория за извънболнична медицинска помощ – с. Нова Черна, Община Тутракан финансиран по Договор № BG-RRP-12.014-0104-C01/24.03.2026г.
	2.Изграждане на амбулатория за извънболнична медицинска помощ – с. Белица, Община Тутракан, финансиран по Договор № BG-RRP-12.014-0105-C01/24.03.2026г.
Реализираните инвестиции са насочени към подобряване достъпа на населението до първична и специализирана извън болнична медицинска помощ, намаляване на териториалните различия в достъпа до здравни грижи и създаване на условия за предоставяне на качествени, достъпни и навременни здравни услуги в малките населени места.
Дейностите, които ще се извършват в амбулаториите, ще се заплащат от НЗОК и от националните програми на Министерство на здравеопазването. За да се осигури кадровата обезпеченост, в Закона за лечебните заведения е създадена възможност медицинските сестри, акушерките, фелдшерите, лекарските асистенти и рехабилитаторите да могат да разкриват собствено лечебно заведение по реда, определен в Закона за лечебните заведения и Търговския закон. 
Създадените амбулатории (лечебни заведения за извън болнична медицинска помощ) в посочените населени места могат да се използват от:
- общопрактикуващи лекари и други медицински специалисти, в това число:
- медицинските сестри,
- акушерките,
- фелдшерите,
- лекарските асистенти
- рехабилитаторите,
които имат възможност да разкриват самостоятелни практики и да осъществяват дейност в предоставената инфраструктура за извършване на профилактични и специализирани прегледи като използват безвъзмездно изградената и оборудвана материално-техническа база.
	Към настоящия момент всички дейности по посочените проекти са изпълнени. 	Предоставянето за безвъзмездно ползване на изградените амбулатории ще гарантира устойчивостта на извършените инвестиции, изпълнението на целите и индикаторите по проектите и ефективното използване на създадената със средства от Европейския съюз здравна инфраструктура. Същевременно ще бъде осигурена възможност за предоставяне на първична и специализирана извън болнична медицинска помощ, профилактични прегледи, здравни консултации и дейности по промоция на здравето в полза на жителите на селата  Нова Черна, Сяново, Старо село, както и Белица, Бреница, Преславци, Шуменци – населените места около с. Нова Черна и с. Белица.	Предоставянето на амбулаториите за безвъзмездно ползване е в обществен интерес, съответства на целите на Националния план за възстановяване и устойчивост, на Националната здравна стратегия и на политиките за осигуряване на равен достъп до здравни услуги, като същевременно гарантира дългосрочното и ефективно функциониране на изградената медицинска инфраструктура.
В администрацията на Община Тутракан е постъпило Заявление с вх. рег. индекс №-ОС-10-8010/05.10.2026 г. от „АПМП-ИП Виталена“ с ЕИК:208840528, представлявано от Миряна Стоянова Любенова в качеството ѝ на управител, която заявява желание да ѝ бъде предоставено безвъзмездно право на ползване върху имот, частна общинска собственост, а именно обособено помещение с площ от 90 кв. м., представляващо Амбулатория за извън болнична помощ за извършване на здравни услуги.
Помещението е обособено в южната част на 1-ви /първи/ етаж от административна сграда – Кметство в с. Нова Черна. Обособената част включва:
· 1 бр. чакалня;
· 2 бр. лекарски кабинета;
· 1 бр. манипулационна;
· 1 бр. санитарен възел.
Местонахождение на имота: обл. Силистра, общ. Тутракан, с. Нова Черна, кв. 13, УПИ – I-113 по плана на с. Нова Черна, одобрен със Заповед № 44/25.02.1991 г., ул. „Черно море“ № 1.
Съгласно чл. 8, ал. 1, т. 1, б. „а“ от Закона за лечебните заведения, амбулаторията за първична медицинска помощ е лечебно заведение за извън болнична помощ. Разпоредбата на чл. 103, ал. 1 от същия закон вменява в задължение на общините да създават условия за дейността на лечебните заведения на тяхна територия.
Осигуряването на постоянен достъп до качествена първична медицинска помощ за жителите на с. Нова Черна е от изключителен обществен интерес. С оглед на това и на основание чл. 39, ал. 4, във връзка с чл. 39, ал. 2 от Закона за общинската собственост, е целесъобразно върху описания имот да бъде учредено безвъзмездно право на ползване без провеждане на търг или конкурс за срок от 5 /пет/ години.
Предвид гореизложеното, предлагам Общинският съвет – гр. Тутракан да вземе следното
                                                                                                                        
 Проект!                                                                                                                                     

Р  Е  Ш  Е  Н  И  Е :

На основание чл. 21, ал. 1, т. 8 и чл. 27, ал. 4 и ал.5 от ЗМСМА, чл. 39, ал. 4, във връзка с чл. 39, ал. 2 от Закона за общинската собственост и чл. 103, ал. 1 от Закона за лечебните заведения Общински съвет-гр. Тутракан:
	
І. ДАВА СЪГЛАСИЕ да се предостави безвъзмездно право на ползване върху  имот, частна общинска собственост, а именно обособено помещение с площ от 90 кв. м., представляващо Амбулатория за извън болнична помощ за извършване на здравни услуги.
Помещението е обособено в южната част на 1-ви /първи/ етаж от административна сграда – Кметство в с. Нова Черна. Обособената част включва:
· 1 бр. чакалня;
· 2 бр. лекарски кабинета;
· 1 бр. манипулационна;
· 1 бр. санитарен възел.
Местонахождение на имота: обл. Силистра, общ. Тутракан, с. Нова Черна, кв. 13, УПИ – I-113 по плана на с. Нова Черна, одобрен със Заповед № 44/25.02.1991 г., ул. „Черно море“ № 1, съгласно АЧОС 2811/16.09.2026 г. за извършване на здравни услуги.
ІІ. ОБЩИНСКИ СЪВЕТ  - гр. Тутракан определя срок за правото на ползване до 5 /пет/ години.
	ІІІ. ВЪЗЛАГА НА КМЕТА НА ОБЩИНА ТУТРАКАН  да предприеме всички необходими действия за сключване и изпълнение на  договор за безвъзмездно ползване на горецитираният обект при спазване на действащото законодателство и изискванията за устойчивост по проектите.

Приложения:
Акт за частна общинска собственост № 2811/16.09.2026 г.;
Скица № 383/14.08.2026 г.

 Д-Р ДИМИРТЪР СТЕФАНОВ
Кмет на Община Тутракан


Съгласували: 

Милен Маринов – Заместник Кмет…………………..


Борислав Димов – Директор Дирекция „ОССД“………………………

Мария Малчева – Юрисконсулт…………………………….



Изготвил:
М. Тодорова – гл. експ. „ОСФ“

